open-index/open-wikipedia-markdown huggingface dataset:
עמנואל נחשון

ממוזער|עמנואל נחשון
**עמונאל נחשון** (נולד ב-1961 בפריז, צרפת) הוא דיפלומט ישראלי, שכיהן כסמנכ"ל משרד החוץ לענייני דיפלומטיה ציבורית, כדובר משרד החוץ וכשגריר ישראל בבלגיה ובלוקסמבורג.

## ביוגרפיה
למד משפטים באוניברסיטה העברית. ב-1992, בתום לימודיו, הצטרף למשרד החוץ הישראלי. בין השנים 1994 ועד 1996 כיהן כמזכיר שני בשגרירות ישראל בקראקס שבוונצואלה. בהמשך היה נחשון אחראי ליחסי ישראל עם הפרלמנט האירופי כחלק מהמשלחת הישראלית למוסדות האיחוד האירופי בבריסל.

ב-1999 מונה ליועץ במחלקת מערב אירופה במשרד החוץ. בין השנים 2000–2002 שימש כסגן דובר משרד החוץ. בין השנים 2002–2006 שימש כציר של שגרירות ישראל באנקרה, טורקיה. ב-2006 מונה לראש מחלקת דיפלומטיה ומשפט אזרחי במשרד החוץ.

החל מאוגוסט 2009 שימש כציר המדיני בשגרירות ישראל בברלין וכסגן השגריר. עמד בראש השגרירות בין נובמבר 2011 למרץ 2012, בהיעדרו של שגריר קבוע, עד למינויו של יעקב הדס לתפקיד, אז חזר לשמש כסגן השגריר.

מונה לדובר משרד החוץ באוגוסט 2014, כשהחליף בתפקיד את יגאל פלמור . בספטמבר 2019 מונה רשמית לשגריר ישראל בבלגיה ושגריר לא-תושב בלוקסמבורג, וסיים את כהונתו ב-2022. במרץ 2022 הוחלט למנותו לסמנ"כל משרד החוץ לענייני דיפלומטיה ציבורית והוא החל את כהונתו ביוני באותה שנה.

ביולי 2024 ברקע מלחמת חרבות ברזל הודיע על פרישה מתפקידו מטעמי מצפון לאחר 32 שנות שירות. הוא הסביר את סיבת פרישתו בכך שנקלע לפער בין תפיסת עולמו האישית לבין חובתו כעובד מדינה.

דובר חמש שפות: עברית, אנגלית, צרפתית, גרמנית וספרדית. נשוי למיכל פילוסוף, דיפלומטית ישראלית ועובדת משרד החוץ.

## קישורים חיצוניים

* הכר את הדובר: עמנואל נחשון, דובר משרד החוץ, באתר יוטיוב
* 
* נגה טרנופולסקי: מה קורה לדוברות משרד החוץ?, באתר הפלוג

## הערות שוליים

קטגוריה:דיפלומטים ישראלים
קטגוריה:דוברים ישראלים
קטגוריה:שגרירי ישראל בבלגיה
קטגוריה:שגרירי ישראל בלוקסמבורג
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1961
יחסי אוסטרליה–דנמרק

**יחסי אוסטרליה–דנמרק** הם יחסי החוץ שבין אוסטרליה לדנמרק. לאוסטרליה יש שגרירות בקופנהגן ודנמרק יש שגרירות בקנברה.

## כלכלה
המסחר בין המדינות החל בשנות ה-20 של המאה ה-20, כאשר החלו לייבא מוצרים מדנמרק לאוסטרליה. ב-1 במאי 1952 נחתם הסכם עם ויזות בקנברה. בשנות ה-80 היחסים התחממו ונחשבו לידידותיים במיוחד. בשנת 2008 הסחר בין אוסטרליה ודנמרק הסתכם ב-1.19 מיליארד דולר. בשנת 2009 הייצוא הדני לאוסטרליה הסתכם ב-4.8 מיליארד קרונות דניות והיבוא האוסטרלי הסתכם ב-69.7 מיליון קרונות. בשנת 2008 ההשקעות הדניות באוסטרליה הסתכם בכ-6.6 מיליארד קרונות.

## הגירה
כ-8,000 דנים היגרו לאוסטרליה לאחר מלחמת העולם השנייה. כ-50,000 אוסטרלים ממוצא דני.

## ביקורים
ב-1 בפברואר 1987 ביקרה המלכה הדנית מרגרטה השנייה, מלכת דנמרק באוסטרליה. במסגרת ועידת האו"ם לשינוי האקלים, שהתרחשה בשנת 2009 בקופנהגן, ביקר ראש ממשלת אוסטרליה קווין ראד בדנמרק. בשנת 2010 ביקרה מארי, נסיכת דנמרק בטסמניה, שם נולדה. התקשורת האוסטרלית מסקרת רבות את משפחת המלוכה הדנית.

קטגוריה:ערכים ללא קטגוריות פיזיות - יחסי חוץ
יחסי אוסטרליה–ספרד

## סקירה כללית
בין אוסטרליה לספרד יחסי חוץ מפותחים וחיוביים. שתי המדינות חברות בארגון לשיתוף פעולה ולפיתוח כלכלי. לאוסטרליה שגרירות במדריד, ומאז חודש מאי 1968 לספרד שגרירות בקנברה ומאוחר יותר נפתחו קונסוליות במלבורן ובסידני.

בשנת 2011 ביקרה בספרד המושלת הכללי של אוסטרליה קוונטין ברייס. בשנים 1988 ו-2009 ביקר באוסטרליה חואן קרלוס הראשון, מלך ספרד. בשנת 2009 ביקר גם פליפה השישי, מלך ספרד, שהיה אז יורש העצר. בשנת 2014 ביקר באוסטרליה ראש ממשלת ספרד מריאנו רחוי.

במשך השנים שתי המדינות חתמו על הסכמים רבים, בהם הסכם הסגרה (1987); הסכם לשיתוף פעולה בנושאי תרבות, חינוך ומדע (1991); הסכם בדבר מניעת מסי כפל ומניעת התחמקות ממס (1992); הסכם לביטוח לאומי (2002); הסכם לשירותי אוויר (2009) והסכם אשרת עבודה (2014).

במפקד האוכלוסין האוסטרלי 2016, 120,952 תושבים אוסטרלים טענו למוצא ספרדי, בעוד 15,391 ציינו שהם נולדו בספרד.

## היסטוריה
היחסים הרשמיים בין המדינות החלו ב-26 באוקטובר 1967. עד אז, לאורך המאה ה-20, כמעט ולא התקיימו יחסים בין המדינות. בזמן מלחמת האזרחים בספרד (1939-1936) אוסטרליה, שמלכתחילה הייתה חלק מהקהילייה הבריטית, שמרה על נייטרליות. עם זאת, 66 אוסטרלים התנדבו לשרת בצד הרפובליקני במלחמה. ביולי 2017 ציינו שתי המדינות 50 שנה לכינון היחסים הדיפלומטיים ביניהן.

## כלכלה וסחר
בשנת 2017, הסחר בין אוסטרליה וספרד הסתכם ב-3.4 מיליארד דולר. יצוא הסחורות האוסטרלי לספרד הוערך ב-69.7 מיליון דולר. יצוא הסחורות הספרדי לאוסטרליה הוערך ב-2 מיליארד דולר. בשנת 2016, ההשקעות באוסטרליה בספרד הסתכם ב-5.1 מיליארד דולר, ובמקביל הסתכמו ההשקעות הספרדיות באוסטרליה ב-948 מיליון דולר.

## קישורים חיצוניים

קטגוריה:ערכים ללא קטגוריות פיזיות - יחסי חוץ
פורד 3 טון M1918

**פורד 3 טון M1918** (באנגלית: **Ford 3-Ton M1918**) היה טנק קל, מהטנקים הראשונים שיוצרו בארצות הברית, מתוצרת יצרנית הרכב **[[פורד]]** אשר יוצר בשנת 1918.

סך הכול יוצרו 15 יחידות.

## היסטוריה
הייצור הראשוני של "פורד 3 טון M1918" היה של חמישה עשר טנקים, אחד מהם נשלח לצרפת לבדיקה. התכנון המקורי היה על שיתוף פעולה בשדה הקרב בין ה"פורד 3 טון M1918" לטנק הצרפתי רנו FT-17.

חוזה עבור 15,000 כלי רכב אלה הוענק. עם זאת, חיל הטנקים האמריקאי ראה שהוא לא עומד בדרישות שרצו. החוזה של 15,000 הטנקים הסתיים על ידי שביתת הנשק במלחמת העולם הראשונה, משאיר רק את 15 כלי רכב המקוריים שיוצרו.

## מאפיינים
* יחס כח/משקל: 10.4 כ"ס לטון
* קיבולת מכל דלק - 17 גלון (64.35 ליטר)
* חימוש עיקרי - מקלע (ללא תותח)
### מעבר מכשולים
* עומק מים וקרקע: 80 סנטימטר
* תעלות (רוחב): 2.00 מטר
* קירות (גובה): 80 סנטימטר
* יכולת טיפוס: 25° (מעלות)

## תמונות

קובץ:Ford Three-ton.jpg |  "פורד 3 טון M1918" 
קובץ:M1918-ford-3-ton-tank.jpg |  "פורד 3 טון M1918" 
קובץ:Ford-tank.gif |  "פורד 3 טון M1918" 


## לקריאה נוספת
* "פורד 3 טון M1918" - תמונות
* "פורד 3 טון M1918" -  תמונות (net-maquettes.com/pictures/ford-3-ton-1918)

## קישורים חיצוניים

* 
* 
* 

## הערות שוליים

קטגוריה:טנקים קלים
קטגוריה:טנקים אמריקאיים
M1918
קטגוריה:טנקים במלחמת העולם הראשונה
קריסטבל

**קריסטבל בורג** (במלטית: **Christabelle Borg**, נולדה ב-28 באפריל 1992) היא זמרת מלטזית, אשר ייצגה את מלטה באירוויזיון 2018 עם השיר "taboo". היא משתמשת בשם הפרטי שלה קריסטבל.

## קריירה
כנערה, קריסטבל החלה את הקריירה שלה כשהנחתה תוכניות מלטזיות לנוער. קריסטבל התחילה לנסות לייצג את מלטה באירוויזיון 2014 עם השיר "lovetricty" אך הגיע רק למקום השמיני. קריסטבל ניסתה גם לייצג את מלטה באירוויזיון 2015 עם השיר "rush" אך הגיע למקום השני אחרי אמבר אשר ייצגה את מלטה באותה שנה עם השיר "warrior". קריסטבל גם ניסתה לייצג את מלטה באירוויזיון 2016 עם השיר "kingdom" אך הגיע למקום הרביעי. קריסטבל ניסתה לייצג את מלטה באירוויזיון 2018 עם השיר "taboo", בניגוד לשנים הקודמות הצליחה קריסטבל לנצח בקדם ולייצג את מלטה באותה שנה. קריסטבל גם ניסתה לייצג את מלטה באירוויזיון הילדים 2005 עם השיר "going wild" אך לא הצליחה.

## באירוויזיון 2018
קריסטבל ייצגה את מלטה באירוויזיון 2018 עם השיר "Taboo" בחצי הגמר השני. בסיום הקראת התוצאות התברר שמלטה לא עלתה לגמר וסיימה במקום ה-13. זאת לאחר שאצל השופטים הגיעה למקום החמישי עם 93 נקודות, ואצל הקהל הגיעה למקום האחרון עם 8 נקודות בלבד.

## קישורים חיצוניים

## הערות שוליים

קטגוריה:משתתפי אירוויזיון 2018
קטגוריה:נציגי מלטה באירוויזיון
קטגוריה:ילידות 1992
קטגוריה:זמרות מלטזיות
אלה ברקת

**אלה ברקת** (10 באוגוסט 1940 – 24 בינואר 1996) הייתה עיתונאית וסופרת ישראלית.

## ביוגרפיה
ברקת נולדה בברית המועצות בתקופת מלחמת העולם השנייה. הוריה היו הסופרת אוגניה גילה גרינברג-רייזברג והצייר אליעזר גרינברג.

לאחר המלחמה עברה המשפחה לפולין לחפש קרובים ולבסוף שוכנו יחד עם "שארית הפליטה" בגרמניה, שם נולדה אחותה הצעירה שולמית. ב-1949 עלתה המשפחה לישראל, והתגוררה 3 שנים במעברת בת גלים ליד חיפה. בשנת 1952 עברה המשפחה להתגורר בקריית מוצקין בשיכוני עולים.

הכישרון הספרותי שלה בכתיבה וידיעת השפה העברית בלטו. כבר בהיותה בבית ספר יסודי "אחדות" בקריית מוצקין, הייתה עורכת העיתון הבית ספרי. לימים למדה ב"מכונים הבריטיים" עיתונאות.

ברקת התגיסה לצה"ל ב-1958 ושרתה בצוות הווי הנח"ל ובלהקת פיקוד הצפון.

התגוררה בחיפה, באילת ולבסוף בתל אביב.

## עיתונאית וסופרת
כעיתונאית כתבה מאמרים רבים בשבועונים וירחונים כמו: "העולם הזה", "עולם האישה", "לאשה" ו"ערב ערב באילת", העיר בה התגוררה מספר שנים. הכתבות היו בעיקר בנושאים חברתיים.

בהיותה תושבת אילת כתבה את ספרה הראשון "אל שום מקום" הספר נכתב על רקע הדיון הציבורי שהיה באותה תקופה, כינון יחסים חדשים עם גרמניה. את ספרה השני "אני לובה ג'יד" כתבה יחד עם גיבור הספר שמעון רימובסקי, אסיר שנמלט מהכלא בברית המועצות. הספר הוגדר כ"הפרפר היהודי" וזכה להדים רבים. ספרה השלישי "תנו לי להיכנס" הוא סיפור נפש, בעל קטעים אוטוביוגרפיים מתקופת הילדות, המלחמה ואחריה. ספר נוסף שהיה רב מכר הוא "סבך של חיוכים", ספרון קטן על המלה חיוך, עם איורים של יפתח אלון. ספרה האחרון הוא "אישה אחת בחרוזים" שגם בו מופעים קטעים אוטוביוגרפיים. ספריה נמצאים ברוב הספריות הציבוריות ובבתים פרטיים.

## אחרית ימיה
בשנותיה האחרונות התגוררה בתל אביב. כשלוש שנים הייתה חולה באמפיזמה (נפחת הריאות) מחלה ממנה נפטרה. היא קבורה בבית העלמין "ירקון" תל אביב.

קטגוריה:סופרים ישראלים
קטגוריה:סופרות ישראליות
קטגוריה:נשים הקבורות בבית הקברות ירקון
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראלים ילידי ברית המועצות
קטגוריה:ישראליות ילידות ברית המועצות
קטגוריה:תל אביב-יפו: אישים
קטגוריה:סגל העולם הזה
קטגוריה:סגל לאשה
קטגוריה:חברי להקת פיקוד הצפון
קטגוריה:חברות להקת פיקוד הצפון
קטגוריה:חברי צוות הווי הנח"ל
קטגוריה:חברות צוות הווי הנח"ל
קטגוריה:סופרים כותבי עברית
קטגוריה:סופרות כותבות עברית
קטגוריה:עיתונאים כותבי עברית
קטגוריה:עיתונאיות כותבות עברית
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:ישראלים שנפטרו ב-1996
קטגוריה:ישראליות שנפטרו ב-1996
טלוויזיה ניידת

**טלוויזיה ניידת** או **טלוויזיה סלולרית** היא טלוויזיה הנצפית על גבי מכשיר כף יד קטן או נייד. השידורים יכולים להתבצע על גבי תקני שידור רגילים (כדוגמת DVB-T), או באמצעות פורמטים מיוחדים לשידור טלוויזיה ניידת, או באמצעות תקשורת סלולרית. תכונות נוספות לצפייה כוללות הורדת תוכניות טלוויזיה ופודקאסטים מהאינטרנט ואחסון תוכניות לצפייה מאוחרת. הצפייה בשידורים אלו יכולה להיות בתשלום, או כצריכה של שירות הניתן באופן חופשי לציבור.

שינוי דפוסי הצריכה המסורתיים של שידורי טלוויזיה התאפשר הודות לדיגיטציה, שהובילה להתפתחותה של טכנולוגיות הזרמת מדיה (סטרימינג) ולתהליך התלכדות מדיה, בזכותו ניתן היה לצרוך תוכן טלוויזיוני באמצעות מכשירים ניידים, בכל זמן ובכל מקום.

בישראל, תהליך זה בא לידי ביטוי במיוחד מאז אמצע העשור השני של המאה ה-21, עם כניסתן של פלטפורמות סטרימינג בינלאומיות ושירותים מקומיים. מחקר השוואתי שנערך בקרב בני דור ה-Z מצא כי צריכת תוכן טלוויזיוני במכשירים ניידים - הפכה לדפוס הצפייה העיקרי שלהם, כאשר רבים מהם מעדיפים לצפות בתכנים תוך כדי תנועה או במקביל לפעילויות אחרות. תופעה זו מכונה צפייה במסך שני (second screen viewing). זאת ועוד, מתברר שצעירים מעדיפים צפייה בתכנים טלוויזיוניים דרך מכשירים ניידים בגלל זמינות התוכן, אפשרות הבחירה האישית והניידות הגבוהה

לצד היתרונות, מגמה זו מעלה גם שאלות חברתיות וכלכליות, כגון השפעתה על הרגלי הפנאי, על תעשיית הטלוויזיה המסורתית, ועל הפער הדיגיטלי בין אוכלוסיות שונות.

## טלוויזיה ניידת בישראל

בדצמבר 2006, השיקה חברת פרטנר שירות טלוויזיה ניידת תחת המותג OboxLive TV, שכלל כ-50 ערוצים אשר רובם שידרו רצף קליפים מעגלי ומוגבל ומקצתם ערוצים חיים, בין היתר ערוץ 2, CNN, אל ג'זירה וערוצים בשפה הרוסית. השירות כלל לוח שידורים דיגיטלי.

בפברואר 2008, הושקה גרסה חדשה של OboxLive TV שכללה ממשק משופר וכ-100 ערוצים מהארץ והעולם.

במאי 2009, השיקה חברת פלאפון שירות טלוויזיה ניידת תחת המותג Super TV, הכולל ערוצים חיים כמו ערוץ 2, ערוץ 10, CNN, אל ג'זירה, HOT בידור ישראלי, ספורט 5. בנוסף לערוצים, השירות כולל גם ספריית VOD ולוח שידורים דיגיטלי.

לחברת סלקום היה שירות טלוויזיה ניידת תחת המותג "סלקום TV".

בשנת 2014, השיקה פרטנר שירות טלוויזיה ניידת חדש תחת המותג Orange 4GTV, הכולל ערוצי HD.

## לקריאה נוספת
* 
## הערות שוליים

*
קטגוריה:טכנולוגיה תקשורתית
קטגוריה:שיטות טלקומוניקציה
קטגוריה:מכשירי אלקטרוניקה בידורית
יחסי אוסטריה–מולדובה

**יחסי אוסטריה–מולדובה** הם יחסי החוץ שבין אוסטריה למולדובה.

## סקירה כללית ותשתית דיפלומטית
היחסים הדיפלומטיים בין רפובליקת אוסטריה לרפובליקת מולדובה כוננו רשמית ב-25 במרץ 1992, זמן קצר לאחר קבלת עצמאותה של מולדובה עם התפרקות ברית המועצות. בעוד שבעבר נוהלו היחסים על ידי אוסטריה דרך שגרירותה בבוקרשט, חלה התפתחות משמעותית בדרג הייצוג: כיום מחזיקה אוסטריה שגרירות פעילה בקישינב, צעד המשקף את החשיבות הגוברת של מולדובה במדיניות החוץ האוסטרית ובמרחב מזרח אירופה. מנגד, מולדובה מיוצגת באוסטריה על ידי שגרירות בווינה, המשמשת גם כנציגותה למוסדות האו"ם והארגונים הבינלאומיים השוכנים בעיר, וכן מחזיקה קונסוליית כבוד באינסברוק.

## שיתוף פעולה כלכלי ומסחרי
היקף הסחר בין המדינות רשם צמיחה ניכרת מאז ראשית שנות ה-2000. אם בשנת 2005 עמד מחזור הסחר על כ-33.5 מיליון דולר, הרי שבעשור השלישי של המאה ה-21 הנתונים מצביעים על היקפים גבוהים משמעותית, כאשר היקף היצוא האוסטרי למולדובה לבדו חצה את רף ה-40 מיליון דולר בשנים מסוימות. אוסטריה נחשבת לאחת המשקיעות הזרות החשובות במולדובה, במיוחד בתחומי השירותים הפיננסיים, הביטוח והתשתיות. חברות אוסטריות גדולות פועלות בשוק המולדובני, והמדינות חתומות על הסכמים לעידוד והגנה הדדית על השקעות וכן על אמנה למניעת כפל מס.

## סיוע בפיתוח ותמיכה פוליטית
מולדובה מוגדרת כמדינת יעד מועדפת עבור "סוכנות הפיתוח האוסטרית" (ADA). הסיוע האוסטרי מתמקד בשיפור מערכות הממשל, קידום ההשכלה המקצועית, וניהול משאבי מים וסביבה. במישור המדיני, אוסטריה נמנית עם התומכות העקביות בהתקרבותה של מולדובה לאיחוד האירופי. היא מסייעת למולדובה ביישום הרפורמות הנדרשות במסגרת הסכם האסוציאציה (Association Agreement) עם האיחוד, ומספקת מומחיות בנושאי קירוב חקיקה וסטנדרטים אירופיים, מה שמחזק את מעמדה של וינה כשותפה אסטרטגית של קישינב בתהליך האינטגרציה המערבית.  

## קישורים חיצוניים

קטגוריה:ערכים ללא קטגוריות פיזיות - יחסי חוץ
יחסי לוב–קפריסין

**יחסי לוב–קפריסין** הם היחסים הדיפלומטיים הרשמיים שבין **[[לוב|מדינת לוב]]** לבין **[[קפריסין|הרפובליקה של קפריסין]]**. היחסים בין המדינות כוננו בשנות השישים ונשארו חזקים דרך שלטונו של מועמר קדאפי ולאחר ניצחון המורדים בלוב. היחסים בין שתי המדינות הם יחסים ללא התרחשויות דיפלומטיות בולטות אך חמים יחסית.

## יחסים כלכליים
בשנת 2016, שווי הסחורה שיוצאה מקפריסין ללוב הגיעה לסך 145 מיליון דולר אמריקאי והיא כללה ברובה נפט מזוקק, אך גם סחורות מגוונות אחרות: כבשים, עזים, טלפונים ומיצי פירות. באותה שנה, שווי הסחורה שיוצאה מלוב לקפריסין הגיעה לסך 6.68 מיליון דולר אמריקאי וכללה גם היא ברובה נפט מזוקק. בנוסף, לוב ייצאה לקפריסין סחורה של מחשבים בשווי זניח.

## נציגויות דיפלומטיות
* לוב מיוצגת בקפריסין בדרג השגרירות באמצעות שגרירות רשמית שהיא מחזיקה בניקוסיה, בירת המדינה.
* קפריסין מיוצגת בלוב בדרג השגרירות באמצעות שגרירות רשמית שהיא מחזיקה בטריפולי, בירת המדינה.

## ראו גם
* יחסי ישראל–קפריסין

## הערות שוליים

קטגוריה:ערכים ללא קטגוריות פיזיות - יחסי חוץ
אסקימו לימון: החגיגה נמשכת

**אסקימו לימון: החגיגה נמשכת** הוא סרט ישראלי משנת 2001 שהיה ניסיון לעדכן את סדרת סרטי אסקימו לימון תוך שימוש בשחקנים צעירים (ניקי גולדשטיין, עידו לב ואלעד סטפנסקי). הסרט, שבוים בידי הבמאי צבי שיסל, היה הצלחה קופתית, עם 152,869 כרטיסים שנמכרו, אך לא בקנה המידה לה זכה הסרט הראשון בסדרה.
## הפקה
הסרט נקרא גם **אסקימו לימון 9** מעין המשך של שמונת הסרטים בכיכובם של השחקנים בסרטי אסקימו לימון: יונתן סגל, יפתח קצור, וצחי נוי. צחי נוי הוא השחקן היחידי מסדרת הסרטים שמופיע בסרט זה, והוא גם היחידי שמופיע בכל סדרת הסרטים. מירי בוהדנה הייתה הכוכבת הנשית של הסרט והצטלמה לראשונה בעירום חלקי.

את הפקת הסרט יזם יורם גלובוס, וחברת גלובוס גרופ, שהיה מעורב בהפקת הסדרה במקור. במאי ויוצר הסדרה המקורית בועז דוידזון לא היה מעורב ולא קיבל קרדיט. על פי יורם גלובוס הוא רכש את הזכויות לסדרה ממנו כבר ב-1984. הקרנת הבכורה נערכה ב-7 במרץ 2001. הסרט היה מועמד לשלושה פרסי האקדמיה הישראלית לקולנוע (פרס אופיר)

באפריל 2001 שודר בערוץ 2 סרט תיעודי על הפקת הסרט.

בסרט השתתפו גם להקת צעירי תל אביב.

## תקציר העלילה
בשנות ה-60 של המאה ה-20 בתל אביב, בנצי (אלעד סטפנסקי) מומו (עידו לב) ויודה'לה (ניקי גולדשטיין) הם שלושה בני-נוער מתבגרים. בנצי נדלק על לייזה (הגר תפוחי), בתו של יהודה (צחי נוי) השומר על צניעותה ועל בתוליה בקנאות רבה, בעוד מומו נדלק על רינה (מירי בוהדנה), חברתו של יאקי הבריון (דדי זהר).

הסרט מביא מעין מקבץ מכלל הסצנות מסדרת סרטי **[[אסקימו לימון (סדרת סרטים)|אסקימו לימון]]**.

## שחקנים ודמויות

## קישורים חיצוניים

## הערות שוליים

קטגוריה:אסקימו לימון
קטגוריה:סרטים ישראליים משנת 2001
קטגוריה:סרטי צבי שיסל
קטגוריה:סרטי המשך ישראליים
אילן מנור

**אילן מנור** (נולד ב-26 באוקטובר 1969) הוא שחמטאי ישראלי בדרגת רב-אמן, פסיכולוג ופסיכותרפיסט.

נכון לספטמבר 2025, מדורג במקום ה-33 בישראל לפי מד כושר.

## הישגים בולטים
* 1985 - ניצח באליפות ישראל לנוער (עד גיל 20)
* 1986 - השתתף באליפות ישראל וסיים במקום ה-11. באותה שנה הוא סיים במקום ה-11 באליפות אירופה לצעירים (עד גיל 20)
* 1988 - סיים במקום השלישי באליפות ישראל והיה חבר נבחרת ישראל באולימפיאדת השחמט ובאליפות אירופה לנבחרות
* 1989 - סיים במקום השלישי בתחרות בינלאומית בתל אביב (ניצח מיכאיל גורביץ')
* 1993 - ניצח בתחרות המכביה הארבע-עשרה
* 1996 - בתחרות לזכר צ'רניאק בתל אביב הוא סיים במקום השני (ניצח בוריס קנצלר)
* 1997 - הוענקה לו דרגת רב-אמן.

## אילן מנור ב[[אולימפיאדת השחמט]]
בשנת 1988 השתתף מנור באולימפיאדת שחמט:

## קישורים חיצוניים

## הערות שוליים

קטגוריה:רבי-אמנים ישראלים
קטגוריה:פסיכולוגים ישראלים
קטגוריה:אלופי ישראל לנוער בשחמט
קטגוריה:ישראלים שנולדו ב-1969
יחסי לוב – סן מרינו

**יחסי לוב–סן מרינו** הם היחסים הדיפלומטיים שבין **[[לוב|מדינת לוב]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין המדינות נחתמו שני הסכמים דיפלומטיים:
* הסכם בדבר כינון היחסים הדיפלומטיים בין המדינות - 20 באוקטובר 1999
* הסכם בדבר קידום וההגנה על השקעות - 10 בדצמבר 2006

## ייצוג
* לוב אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את לוב נמצאת ברומא, בירת איטליה.
* סן מרינו אינה מיוצגת בלוב, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מצרים – סן מרינו

**יחסי מצרים–סן מרינו** הם היחסים הדיפלומטיים שבין **[[מצרים|רפובליקת מצרים הערבית]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין המדינות נחתמו שלושה הסכמים דיפלומטיים:

* הסכם בדבר כינון היחסים הקונסולריים הרשמיים בין המדינות - 29 בספטמבר 1977
* הסכם בדבר כינון היחסים הדיפלומטיים בין המדינות - 16 ביוני 1989
* הסכם בדבר התרבות - 2 בפברואר 1994

## יחסים כלכליים

* בשנת 2016, שווי הסחורה שיוצאה מסן מרינו למצרים הגיעה לסך 1.29 אלף דולר אמריקאי והיא כללה חוטים מבודדים וגמישי מתכת. באותה שנה, שווי הסחורה שיוצאה ממצרים לסן מרינו הגיעה לסך 291 אלף דולר אמריקאי והיא כללה גיליונות פלסטיק.
* בשנת 2015, שווי הסחורה שיוצאה מסן מרינו למצרים הגיעה לסך 2.63 אלף דולר אמריקאי והיא כללה חוטים מבודדים. באותה שנה מצרים לא ייצאה אף סחורה לסן מרינו.

## ייצוג

* מצרים אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את מצרים נמצאת ברומא, בירת איטליה.
* סן מרינו מיוצגת במצרים על ידי שגרירות שהיא מחזיקה בקהיר, בירת מצרים.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מקסיקו – סן מרינו

**יחסי מקסיקו–סן מרינו** הם היחסים הדיפלומטיים שבין **[[מקסיקו|המדינות המקסיקניות המאוחדות]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין המדינות נחתמו שני הסכמים דיפלומטיים:

* הסכם בדבר כינון היחסים הקונסולריים הרשמיים בין המדינות - 17 בינואר 1977
* הסכם בדבר כינון היחסים הדיפלומטיים הרשמיים בין המדינות - 22 במאי 2007

## יחסים כלכליים

* בשנת 2016, שווי הסחורה שיוצאה מסן מרינו למקסיקו הגיעה לסך 1.85 מיליון דולר אמריקאי והיא כללה מכונות כביסה, חוטי נחושת, מוצרי ניקיון ועוד. באותה שנה, מקסיקו לא ייצאה לסן מרינו אף סחורה.
* בשנת 2016, שווי הסחורה שיוצאה מסן מרינו למקסיקו הגיעה לסך 1.89 מיליון דולר אמריקאי והיא כללה מחשבים, מכונות שטיפה, חוטי נחושת, מוצרי ניקיון ועוד. באותה שנה, שווי הסחורה שיוצאה ממקסיקו לסן מרינו הגיעה לסך 63 אלף דולר אמריקאי והיא כללה דגנים ולתת.

## ייצוג

* מקסיקו מיוצגת בסן מרינו על ידי קונסוליה כללית שהיא מחזיקה בסן מרינו, בירת סן מרינו. ועל ידי שגרירות שנמצאת ברומא, בירת איטליה.
* סן מרינו אינה מיוצגת במקסיקו, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
האלטר

**הַאלטֶר** (נכתב גם **הלטר**; ביידיש: **האַלטער**; בגרמנית: **Halter**) הוא שם משפחה.

קטגוריה:שמות משפחה אשכנזיים
קטגוריה:שמות משפחה גרמניים
יחסי מלטה – סן מרינו

**יחסי מלטה-סן מרינו** הם היחסים הדיפלומטיים שבין **[[מלטה|רפובליקת מלטה]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין המדינות נחתמו חמישה הסכמים דיפלומטיים:

* הסכם בדבר כינון היחסים הקונסולריים הרשמיים בין המדינות - 17 בדצמבר 1981
* הסכם בדבר כינון היחסים הדיפלומטיים בין המדינות - 17 ביולי 1995
* הסכם בדבר מניעת כפל מס - 13 במאי 2005
* חידוש ההסכם בדבר מניעת כפל מס - 10 בספטמבר 2009
* הסכם בדבר שיתוף הפעולה הבריאותי - 28 באפריל 2016

## יחסים כלכליים

* בשנת 2016, שווי הסחורה שיוצאה מסן מרינו למלטה הגיעה לסך 639 אלף דולר אמריקאי והיא כללה מוצרי שיער, אבקת קקאו, מים בטעמים, רהיטים, נייר טואלט ועוד. באותה שנה, שווי הסחורה שיוצאה ממלטה לסן מרינו הגיעה לסך 10.7 אלף דולר אמריקאי והיא כללה ציוד בחינה.
* בשנת 2014, שווי הסחורה שיוצאה מסן מרינו למלטה הגיעה לסך 158 אלף דולר אמריקאי והיא כללה בגדים לנשים, אבקת קקאו, פסנתרים, מכונות כביסה ועוד. באותה שנה, מלטה לא ייצאה אף סחורה לסן מרינו.

## ייצוג

* סן מרינו מיוצגת במלטה על ידי קונסוליה כללית בולטה, בירת מלטה.
* מלטה מיוצגת בסן מרינו על ידי קונסולית כבוד בסן מרינו, בירת סן מרינו.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוקראינה – סן מרינו

**יחסי אוקראינה – סן מרינו** הם היחסים הדיפלומטיים שבין **[[אוקראינה]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין המדינות נחתמו ארבעה הסכמים דיפלומטיים:
* הסכם בדבר כינון היחסים הדיפלומטיים בין המדינות – 24 במרץ 1995
* הסכם בדבר שיתוף פעולה כלכלי – 25 ביוני 2004
* הסכם בדבר קידום והגנה על השקעות – 13 בינואר 2006
* הסכם בדבר שיתוף הפעולה בתרבות – 20 בדצמבר 2012

## יחסים כלכליים
* בשנת 2015, שווי הסחורה שיוצאה מסן מרינו לאוקראינה הגיעה לסך 445 אלף דולר אמריקאי והיא כללה מכונות שטיפה, רהיטים ועוד. באותה שנה, שווי הסחורה שיוצאה מאוקראינה לסן מרינו הגיעה לסך 3.64 מיליון דולר אמריקאי והיא כללה צינורות ברזל, אגוזים, ירקות, זרעים ועוד.
* בשנת 2014, שווי הסחורה שיוצאה מסן מרינו לאוקראינה הגיעה לסך 906 אלף דולר אמריקאי והיא כללה מכונות שטיפה, כביסה ועוד. באותה שנה, שווי הסחורה שיוצאה מאוקראינה לסן מרינו הגיעה לסך 2.68 מיליון דולר אמריקאי והיא כללה זרעים, צינורות ברזל ועוד.

## ייצוג
* אוקראינה מיוצגת בסן מרינו על ידי קונסוליה כללית שהיא מחזיקה בסן מרינו, בירת סן מרינו. בנוסף, אוקראינה מחזיקה קונסוליה הכללית שנמצאת במילאנו.
* סן מרינו אינה מיוצגת באוקראינה, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בלארוס – סן מרינו

**יחסי בלארוס-סן מרינו** הם היחסים הדיפלומטיים שבין **[[בלארוס]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין המדינות נחתמו שלושה הסכמים דיפלומטיים:
* הסכם בדבר כינון היחסים הקונסולריים הרשמיים בין המדינות - 14 בפברואר 1977
* הסכם בדבר כינון היחסים הדיפלומטיים בין המדינות - 9 בפברואר 2009

## ייצוג
* בלארוס מיוצגת בסן מרינו על ידי שגרירות שהיא מחזיקה בפלסינו.
* סן מרינו אינה מיוצגת בבלארוס, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הולנד – סן מרינו

**יחסי הולנד–סן מרינו** הם מערכת היחסים המורכבת שבין **[[הולנד]]** לבין **[[סן מרינו|הרפובליקה המרוממת של סן מרינו]]**. שתי המדינות לא כוננו מעולם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים.

## הסכמים דיפלומטיים
בין המדינות נחתמו ארבעה הסכמים דיפלומטיים:

* אמנה בדבר הסגרת פושעים - 7 בנובמבר 1902
* חילופי מכתבים בדבר הדואר - 24 במרץ 1966
* הסכם בדבר החלפת שטרות - 12 ביוני 1969
* הסכם בדבר החלפת מידע בנוגע למס - 27 בינואר 2010

## ייצוג

* סן מרינו אינה מיוצגת בהולנד, הן בדרג השגרירות והן בדרג הקונסולרי. השגרירות המייצגת את סן מרינו נמצאת בצרפת.
* הולנד אינה מיוצגת בסן מרינו, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
טאקר (מתאבק בריטי)

**פול גלאגר** (באנגלית: **Paul Gallagher**; נולד ב-5 באפריל 1990) הוא מתאבק צפון אירי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה **טאקר**. בנוסף לכך, הוא מופיע במספר ארגונים עצמאיים ברחבי אירופה. בינואר 2017, טאקר נטל חלק בטורניר אליפות בריטניה.

## קריירת היאבקות מקצועית
### ארגונים עצמאיים (2006–היום)

טאקר החל להתאבק תחת הדרכתו של פרגל דוויט (המוכר יותר תחת שם הבמה פין באלור), וערך את הופעת הבכורה של בארגונים העצמאיים של אירופה בשנת 2006. בארץ המולדת שלו, צפון אירלנד, טאקר מתחרה עבור הארגון Pro Wrestling Ulster, שבו הוא נחשב כאלוף "כתר משולש".

### WWE (2017–2018)

ב-15 בדצמבר 2016 דווח שטאקר יהיה אחד מ-16 המשתתפים בטורניר אליפות בריטניה, שנמשך יומיים אשר קבע את זהות אלוף בריטניה הראשון של ה-WWE (הטורניר נערך בתאריכים 14 ו-15 בינואר 2017). טאקר פגש את טיילר בייט בקרב המרכזי של הערב הראשון, הפסיד לבייט והודח כבר בסיבוב הראשון של הטורניר. ב-18 במאי 2018, ה-WWE פרסמו בערוץ היוטיוב שלהם את שמות המשתתפים בטורניר אליפות בריטניה השני ונודע שטאקר יהיה אחד מאותם 16 משתתפים בטורניר. בסיבוב הראשון במסגרת טורניר אליפות בריטניה, טאקר הודח על ידי ג'ו קופי הסקוטי. ב-24 באוקטובר, טאקר נוצח על ידי אשטון סמית' בפרק השני של התוכנית NXT UK. ב-5 בדצמבר, טאקר הפסיד בקרב יחידים לאדי דניס.

## אליפויות והישגים
* **הישגים בארגון ההיאבקות Fight Factory Pro Wrestling**
** אליפות ג'וניור במשקל כבד (פעם אחת)

## קישורים חיצוניים

## הערות שוליים

קטגוריה:מתאבקי ה-WWE
קטגוריה:מתאבקי ה-NXT
קטגוריה:מתאבקים מקצוענים צפון אירים
קטגוריה:בריטים שנולדו ב-1990
TV6 (פולין)

**TV6** הוא ערוץ טלוויזיה פולני שנמצא בבעלות Polskie Media (חברה-בת של קבוצת Polsat). הערוץ הושק ב-30 במאי 2011, וב-10 במאי 2017 החל לשדר גם ב-HD.

## היסטוריה
### 2011-2013
הערוץ החל את שידוריו ב-30 במאי 2011 בשעה 17:00. הערוץ שידר תוכניות דוגמת גרסה מקומית של התוכנית "מי רוצה להיות מיליונר?", "האח הגדול" ועוד.

עד 31 ביולי 2011 שידר הערוץ בין השעות 12:30 עד 1:00 בלילה.

### 2013-הווה
מחודש אוגוסט 2013 משדר הערוץ 24 שעות ביממה.

ב-30 במרץ 2013 השיק הערוץ אריזה גרפית חדשה. בשנת 2014 החל הערוץ להשתמש בסיסמה "יש לך בחירה".
ממוזער|סמל גרסת ה-HD של שידורי הערוץ

## לוח שידורים
לוח השידורים של הערוץ כולל תוכניות בידור, תוכניות מציאות ושעשועונים שהופקו בגרסה מקומית וזכו לפופולריות. כמו כן משדר הערוץ תוכניות אנימציה לילדים, תוכניות בנושאי ספורט, מוזיקה וקומדיות מצבים.

## קישורים חיצוניים

* 

## הערות שוליים

קטגוריה:ערוצי טלוויזיה
קטגוריה:פולין: טלוויזיה
ללא כותרת (מיכאל ארגוב)

"**ללא כותרת**" (1977) הוא הדפס מאת הצייר הישראלי מיכאל ארגוב.

## תיאור
הדפס זה הוא אחד מכ-18 הדפסים שיצר ארגוב בסדנת ההדפס ירושלים בין השנים 1980-1975. ארגוב היה אחד מן האמנים הראשונים שהחלו לעבוד בסדנה לאחר פתיחתה. מרבית העבודות שיצר הן מופשטות ועוסקות ביחסי צורה וקומפוזיציה בנוסח של מופשט גאומטרי. באותה עת יצר ארגוב ציורים ששילבו אפקטים תלת-ממדים בעזרת חומרים שונים, כגון קרטון גלי. לשם תרגום אפקטים כאלו למדיום ההדפס, השתמשה הסדנה בטכניקה של תלחיץ.

הדפס זה, שנוצר בשנת 1977, נשלט על ידי תנועה של משטח צבע צהוב בעל עקומה, אליו צמוד פס בצבע ירוק. עם זאת, השימוש בתלחיץ, שיצר פסים בולטים בשני האזורים הלבנים של הפורמט, הופך אותם מחלל נגטיבי לאלמנט בעל משמעות עצמאית ביצירה.

## הערות שוליים

קטגוריה:סדנת ההדפס ירושלים
קטגוריה:הדפס ישראלי
קטגוריה:הדפסי רשת
קטגוריה:יצירות משנת 1977
יחסי ארגנטינה–יפן

**יחסי ארגנטינה–יפן** הם יחסי החוץ שבין ארגנטינה ליפן.

## סקירה כללית
היחסים החלו במהלך המאה ה-19. יחסים אלו הושפעו מאוד מהיות ארגנטינה מדינת הגירה. בשנת 1886 היגר לארגנטינה היפני הראשון. ההסכמים הראשונים בין המדינות נחתמו בפברואר 1898. הסחר הימי בין העמים החל כשנה מאוחר יותר. ארגנטינה סייעה ליפן במלחמת רוסיה–יפן. בשנת 1940 נפתחו שגרירויות בשתי המדינות, אך היחסים הושהו בשנת 1944. ב-27 במרץ 1945 נכנסה ממשלת ארגנטינה למלחמת העולם השנייה לצד בעלות הברית והכריזה מלחמה על האימפריה היפנית. היחסים הדיפלומטיים חזרו להתקיים בשנת 1952 עם חתימת חוזה סן פרנסיסקו. בשנת 1960 נשיא ארגנטינה, ארתורו פרונדיסי, ביקר ביפן. לאחר ביקור זה גדל היקף הסחר בין המדינות. ב-1963 חתמו שתי הממשלות על הסכם להגירה, ב-1967 נחתם הסכם של ידידות, מסחר וניווט, וב-1981 נחתמו הסכמים על שיתוף פעולה טכני וחילופי תרבות.

אקיהיטו, קיסר יפן ביקר בארגנטינה בשנת 1998, ובנו, פומיהיטו, נסיך אקישינו ביקר במדינה בשנת 1998. בשנת 1986 ביקר הנשיא הארגנטינאי ראול אלפונסין ביפן. הנשיא קרלוס מנם עשה זאת שלוש פעמים, בשנים 1990, 1993 ו-1998. בנובמבר 2016, ראש ממשלת יפן, שינזו אבה, ביקר בארגנטינה ופגש את מאוריסיו מאקרי.

כיום יש כ-10,000 ארגנטינאים ממוצא יפני.

## נציגויות דיפלומטיות
* ארגנטינה מחזיקה ביפן שגרירות בטוקיו.
* יפן מחזיקה בארגנטינה שגרירות בבואנוס איירס.

## קישורים חיצוניים

קטגוריה:ערכים ללא קטגוריות פיזיות - יחסי חוץ
שמחי

**שמחי** הוא שם משפחה יהודי שככל הנראה מקורו תנכי: "רָנִּי וְשִׂמְחִי בַּת צִיּוֹן כִּי הִנְנִי בָא וְשָׁכַנְתִּי בְתוֹכֵךְ נְאֻם יְהוָה". זכריה ב' יד.

קטגוריה:שמות משפחה
קטגוריה:שמות משפחה עבריים
קטגוריה:שמות משפחה ביהדות תימן
דיקנס (סדרת טלוויזיה)

**דיקנס** (באנגלית: **Dickens**) היא סדרת דוקו-דרמה של ה-BBC משנת 2002 על חייו של הסופר האנגלי צ'ארלס דיקנס. את התוכנית מגיש פיטר אקרויד והיא מבוססת על הביוגרפיה שכתב אודות דיקנס. את דמותו של דיקנס מגלם השחקן אנטון לסר. הסדרה כוללת שלושה פרקים באורך שעה. הסדרה יצא על גבי DVD בשם "Uncovering the Real Dickens".

## צוות השחקנים
* פיטר אקרויד – מגיש
* מרים מרגוליס – קתרין דיקנס
* קנת קרנהאם – ג'ון פורסטר
* ג'פרי פאלמר – ויליאם מייקפיס תאקרי
* הלן מקרורי – קייט דיקנס
* אנטון לסר – צ'ארלס דיקנס
* ג'ק דוונפורט – צ'ארלי דיקנס
* נטשה ליטל – אלן טרנן
* אווריל אליס – פרנסס טרנן
* טימותי וסט – ג'ון דיקנס
* פרונלה סקיילס – אליזבת דיקנס
* לוסי דוונפורט – מרי הוגארת'
* פיליס לוגאן – ג'ורג'ינה הוגארת'
* רובין סואנס – ג'ורג' ריינולדס
* טרוור פיקוק – וילאם בארקר

## קישורים חיצוניים

## הערות שוליים

קטגוריה:צ'ארלס דיקנס
קטגוריה:סדרות טלוויזיה בריטיות שעלו לשידור בשנות ה-2000
חתונת הנסיך הארי ומייגן מרקל

[ממוזער|הארי ומייגן באירוע לכבוד [חג המולד,2017.]]
**חתונת הנסיך הארי ומייגן מרקל** נערכה בטירת וינדזור בבריטניה ב-19 במאי 2018. הנסיך הארי, השישי בסדר הירושה לכתר הבריטי ומייגן מרקל, שחקנית אמריקאית, הכירו כשנתיים טרם החתונה והכריזו על אירוסיהם ב-27 בנובמבר 2017. בדומה לחתונת הנסיך ויליאם וקתרין מידלטון, משכה החתונה תשומת לב תקשורתית רבה, ועל פי הערכה צפו בה מאות מיליוני אנשים מרחבי העולם, לאחר החתונה קיבלו בני הזוג את התוארים "הדוכס והדוכסית מסאסקס".

## ההכנות לחתונה
הנסיך הארי, בנם הצעיר של דיאנה, הנסיכה מוויילס וצ'ארלס, נסיך ויילס ואחיו הצעיר של הנסיך ויליאם, דוכס קיימברידג', הכיר את מייגן מרקל, שחקנית אמריקאית אשר עיקר פרסומה בעקבות השתתפותה בסדרת הטלוויזיה Suits, במהלך חודש יוני 2016 ושניים החלו במערכת יחסים. הודעת האירוסים פורסמה ב-27 בנובמבר 2017. ההודעה עוררה הדים רבים עקב היותה של מרקל אפרו-אמריקאית למחצה (מצד אמה), וכן עקב היותה גרושה.

טרם הנישואין הוטבלה מרקל לכנסייה האנגליקנית וקיבלה אזרחות בריטית.

לכבוד החתונה הופצו ברחבי הממלכה המאוחדת מטבעות בשווי 5 לירות שטרלינג עם הטבעה של בני הזוג וכן בולים מיוחדים עם תצלומים של הזוג.

## יום החתונה
החתונה נערכה ב-19 במאי 2018 בקפלת ג'ורג' הקדוש שבטירת וינדזור. בניגוד לחתונתם של ויליאם וקייט, יום חתונתם של הארי ומייגן לא הוכרז בבריטניה כיום שבתון.

שמלת הכלה של מרקל עוצבה על ידי המעצבת קלייר וייט קלר מבית האופנה של ז'יבנשי, הארי היה לבוש במדי שרד של הצבא הבריטי, התקנות בצבא הבריטי אוסרות על חייל להופיע עם זקן בעת שהוא לבוש במדים, על כן הארי היה צריך אישור מיוחד מהמלכה אליזבת על מנת להופיע בחתונתו עם זקן.

הנסיך ויליאם שימש כשושבינו של הארי ואילו למייגן לא הייתה שושבינה, במקום זאת, ילדים קטנים, אשר בני הזוג בחרו בקפידה, ליוו אותם לחופה. כמו כן, נבצר מאביה של מייגן, תומאס, להגיע לחתונה עקב ניתוח שעבר בליבו, על כן אביו של הארי, צ'ארלס ליווה אותה לחופה. טקס החופה הונחה על ידי הארכיבישוף מקנטרברי, ג'סטין ובלי. במהלך הטקס הבישוף מייקל קורי נשא דרשה בת 14 דקות בה ציטט בין השאר מדבריו של מרטין לותר קינג על אהבה. הדרשה זכתה לתשומת לב מיוחדת.

טקס החתונה אובטח על ידי כ-250 אנשי הכוחות המזוינים של בריטניה ועלותו מוערכת בכ-32 מיליון ליש"ט.

לחתונה הוזמנו כ-600 אורחים, רובם הוגדרו כ"קרובים של בני הזוג", בין האורחים אשר שייכים למשפחת המלוכה ניתן למנות את הנסיך אנדרו, דוכס יורק וגרושתו שרה פרגוסון וכן את בן דודו של הארי, פיטר פיליפס ורעייתו. בין הידוענים שנכחו בחתונה ניתן למנות את ויקטוריה ודייוויד בקהאם, אלטון ג'ון, סרינה ויליאמס, אופרה וינפרי, טום הארדי ואידריס אלבה. כמו כן רוב השחקנים אשר כיכבו לצד מרקל בסדרה Suits נכחו בחתונה.

בני הזוג ביקשו מהאורחים שלא להביא להם מתנות אלא לתרום מכספם לאחד משבעת ארגוני צדקה אותם בחרו אשר פועלים בשטח בריטניה

## הסיקור התקשורתי
אירועי החתונה שודרו באופן נרחב ברשתות טלוויזיה רבות ברחבי העולם. בבריטניה צפו בחתונה 18 מיליון בני אדם, ובארצות הברית צפו בחתונה למעלה מ-29 מיליון בני אדם, עלייה של 6 מיליון לעומת נתוני הצפייה בחתונתם של וויליאם וקייט. ההערכה כי מאות מיליוני צופי טלוויזיה שמספרם המדויק איננו ידוע, צפו בחתונה מרחבי העולם, אם כי מספר הצופים לא עבר את זה של חתונת הנסיך צ'ארלס וליידי דיאנה ספנסר.

## ראו גם
* חתונת הנסיך ויליאם וקתרין מידלטון

## קישורים חיצוניים

* 
* 
* 

## הערות שוליים

קטגוריה:בית וינדזור: היסטוריה
קטגוריה:2018 בממלכה המאוחדת
קטגוריה:אירועי מדיה
קטגוריה:הנסיך הארי, דוכס סאסקס
קטגוריה:חתונות מלכותיות
יחסי גאורגיה – סן מרינו

**יחסי גאורגיה–סן מרינו** הם היחסים הדיפלומטיים הרשמיים שבין **[[גאורגיה]]** לבין **[[סן מרינו|הרפובליקה המרוממת של סן מרינו]]**.

## ייצוג
* גאורגיה אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת שלה לסן מרינו היא זו המצויה ברומא, בירת איטליה.
* סן מרינו אינה מיוצגת בגאורגיה בשום דרג, הן בדרג השגרירות והן בדרג הקונסולרי. השגרירות המייצגת שלה לגאורגיה היא זו המצויה בעיר טרני שבאיטליה.

## הסכמים ואמנות
* הסכם כינון יחסים דיפלומטיים בין גאורגיה לרפובליקה המרוממת של סן מרינו - 25 במרץ 1993.
* הסכם בין גאורגיה לרפובליקה המרוממת של סן מרינו בנושא חילופי מידע בתחום המיסים הכולל בתוכו אמנה למניעת כפל מס - 28 בספטמבר 2012.
* הסכם בין גאורגיה לרפובליקה המרוממת של סן מרינו בנושא שיתופי פעולה בתחום התיירות. - 8 במרץ 2013.
* הסכם בין גאורגיה לרפובליקה המרוממת של סן מרינו בנושא שיתופי פעולה בתחום התרבות. - 3 ביולי 2014.
* מזכר הבנות בין גאורגיה לרפובליקה המרוממת של סן מרינו בנושא כינון שיתופי פעולה פוליטיים. - 20 בנובמבר 2015.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק – סן מרינו

**יחסי דנמרק-סן מרינו** הם היחסים הדיפלומטיים הרשמיים שבין **[[דנמרק|ממלכת דנמרק]]** לבין **[[סן מרינו|הרפובליקה המרוממת של סן מרינו]]**.

## ייצוג
* דנמרק אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של דנמרק לסן מרינו היא זו שנמצאת ברומא, בירת איטליה.
* סן מרינו אינה מיוצגת בדנמרק, הן בדרג השגרירות והן בדרג הקונסולרי. השגרירות המייצגת של סן מרינו לדנמרק נמצאת בסן מרינו, בירת סן מרינו עצמה.

## הסכמים ואמנות
* הסכם בין ממלכת דנמרק לרפובליקה המרוממת של סן מרינו בנושא חילופי מידע בענייני מס. - 12 בינואר 2010

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אינדונזיה – סן מרינו

**יחסי אינדונזיה–סן מרינו** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין המדינות נחתמו שני הסכמים דיפלומטיים:

* הסכם בדבר כינון היחסים הדיפלומטיים בין המדינות - 26 בספטמבר 2011
* הסכם בדבר חילופי מידע בענייני המס - 25 בספטמבר 2013

## יחסים כלכליים

* בשנת 2016, שווי הסחורה שיוצאה מסן מרינו לאינדונזיה הגיעה לסך 72.5 אלף דולר אמריקאי והיא כללה חלקי מחשב ועוד. באותה שנה, שווי הסחורה שיוצאה מאינדונזיה לסן מרינו הגיעה לסך 20.2 אלף דולר אמריקאי והיא כללה אלמוגים, צדפים, דגים חיים ועוד.

## ייצוג

* סן מרינו מיוצגת באינדונזיה על ידי שגרירות שהיא מחזיקה בג'קרטה.
* אינדונזיה אינה מיוצגת בסן מרינו, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
אוולין מקהייל

**אוולין פרנסיס מקהייל** (באנגלית: **Evelyn Francis McHale**; 20 בספטמבר 1923 - 1 במאי 1947) הייתה מנהלת חשבונות אמריקאית, שהתאבדה בקפיצה מהקומה ה-86 של בניין האמפייר סטייט ב-1 במאי 1947.

תמונה שצולמה ארבע דקות לאחר מותה, על ידי סטודנט לצילום, רוברט ויילס (Robert Wiles), הפכה לתמונת התאבדות איקונית, המכונה "ההתאבדות היפה ביותר".

## חייה
אוולין מקהייל נולדה בברקלי, שבקליפורניה, והיא אחת מתשעת ילדיהם של הלן ווינסנט מקהייל. אביה, ווינסנט, היה מבקר בנקים ועבר לוושינגטון די. סי. ב-1930. מאוחר יותר התגרשו הוריה ווינסנט קיבל משמורת על כל הילדים ועבר לטוקאהו, שבניו יורק.

לאחר שסיימה את בית הספר התיכון הצטרפה אוולין לחיל הנשים של צבא ארצות הברית והוצבה בג'פרסון סיטי, מיזורי.

מאוחר יותר עברה לבלדווין, ניו יורק, ועבדה כמנהלת חשבונות בחברת "Kitab Engraving" ברחוב פרל במנהטן, שם פגשה את בארי רודס, סטודנט ששוחרר מחיל האוויר של ארצות הברית, והתארסה לו.

### מותה
ב-30 באפריל 1947, מקהייל נסעה ברכבת מניו יורק לאיסטון, פנסילבניה כדי לבקר את רודס. למחרת, אחרי שעזבה את דירתו של רודס, חזרה לעיר ניו יורק והגיעה לבניין האמפייר סטייט, שם קפצה מהמצפה בקומה 86, ונחתה על גבי מכונית חונה. על פי הדיווחים, מאבטח עמד כ-3 מטרים ממנה רגע לפני שקפצה.

רודס לא הבחין בשום אינדיקציה להתאבדות לפני שמקהייל עזבה. הבלש פרנק מוריי מצא את פתק ההתאבדות שלה בפנקס כיס שחור לצד מעיל הבד המקופל בקפידה מעל קיר סיפון התצפית.

בפתק נכתב:

את גופתה זיהתה אחותה, הלן ברנר.

בהתאם לרצונותיה, היא נשרפה ללא אזכרה, שירות או קבר.

ארוסה, בארי רודס, הפך למהנדס לפני שעבר דרומה. הוא נפטר רווק במלבורן, פלורידה ב-9 באוקטובר 2007. 

## מורשת
ממוזער|התצלום של רוברט ווילס
תצלום גופתה, שצולם על ידי רוברט ווילס, הושווה לתצלום של מלקולם ווילד בראון מהצתתו העצמית של הנזיר הבודהיסטי הווייטנאמי טיק קואנג דוק ששרף את עצמו בחייו, בצומת הכביש סייגון הומה, ב-11 ביוני 1963. בן קוסגרוב מהעיתון טיים תיאר את התמונה כ"עשירה מבחינה טכנית, משכנעת מבחינה ויזואלית ... ממש יפה". קוסגרוב תיארה את גופה כ"נחה, או מנמנמת, ולא...מתה" ונראית כאילו היא "חולמת בהקיץ על המאהב שלה".

אנדי וורהול השתמש בתצלום של ווילס באחד מההדפסים שלו שכותרתו *התאבדות (Body Fallen)*.

תמונתה שימשה גם על שער האלבום "Surviving You, Always" של להקת "Saccharine Trust" שיצא בשנת 1984 על ידי SST Records.

הקליפ של דייוויד בואי משנת 1993 לסינגל "Jump They Say" כולל שחזור של הדימוי, כאשר הזמר שרוע על גבי מכונית מרוסקת.

עטיפת האלבום "Gilt" משנת 1995 של להקת "Machines of Loving Grace" משתמשת בתמונה צבעונית המשחזרת את התמונה המקורית.

בשער האלבום "Backspacer" משנת 2009 של הלהקה Pearl Jam, מופיע רישום אמן של התצלום האיקוני בפינה הימנית התחתונה.

בשנת 2015 הוזכרה התמונה בתחילת סרטון המוזיקה *[[Bad Blood (שיר)|Bad Blood]]* של טיילור סוויפט. 

## קישורים חיצוניים
* 

## הערות שוליים

 קטגוריה:אמריקאים ילידי קליפורניה
קטגוריה:מתאבדות אמריקאיות
קטגוריה:מתאבדים אמריקאים
קטגוריה:תצלומי נשים
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-1947
קטגוריה:אמריקאים שנפטרו ב-1947
רכס קינג (קליפורניה)

250px|ממוזער|מפרץ רכס קינג
250px|ממוזער|שפך נהר אל האוקיינוס, ברכס קינג
250px|ממוזער|שושני ים במפרץ רכס קינג
**רכס קינג** (באנגלית: **The King Range**) או **רכס פסגת קינג** (**King's Peak Range**) הוא רכס הרים, בצפון רכסי החוף של קליפורניה, במחוז המבולדט במדינת קליפורניה שבארצות הברית.

## גאוגרפיה
מרבית משטח הרכס נמצא ב"**אזור השימור הלאומי רכס קינג**" (King Range National Conservation Area) וב"**שטח הבר רכס קינג**" (King Range Wilderness Area)בחלק מרכסי החוף הצפוניים, רכס קינג מקביל לחוף האוקיינוס השקט, ומדרונות הרכס התלולים גובלים בחוף הים.

רכס קינג מצוי במפגש של שלושה לוחות טקטוניים — הלוח הפסיפי, הלוח הצפון-אמריקאי ולוח חואן דה פוקה, ולכן פוקדות את אזור הרכס, לעיתים תכופות רעידות אדמה.

הרי הרכס אינם גבוהים, שיא גובהו של הרכס - פסגת קינג מגיעה לגובה של 1,247 מטרים מעל פני הים. ברכס, בגבהים העולים על 1,000 מטרים יורד שלג מספר פעמים בשנה.

### חי וצומח
הרכס מהווה חלק מאזור יערות החוף של צפון קליפורניה, והוא מכוסה יערות (בעיקר אשוח-דאגלס, וסקוויה נאה).

נהרות ונחלים רבים עוברים בשטח הרכס. באזור המוגן מספר בעלי חיים בסכנת הכחדה, ובהם: אלתית כסופה, אלתית גמלונית, טרוטת עין הקשת, ולילית מנוקדת צפונית.

חיות בר אחרות בשטח המוגן הם: השקנאי החום, עיטם לבן ראש, בז נודד, איילים, שלכים, לוטרות, שועל אפור מצוי ודוב שחור.

## היסטוריה
רכס קינג היה ביתם של העמים האינדיאנים מאטול וסינקיון. במאה ה-19 האזור החלה האזור להתפתח מסחרית, ושימש לכריתת עצים, דיג, חוואות, ובורסקאות.

בין השנים 1936–1937, כאשר נבנה כביש מספר 1 של קליפורניה, בשל הרכס התלול, נבנה הכביש ממזרח לרכס, ואזור הרכס והחוף נשארו לא מפותחים (ועל כן נקרא האזור בשם "החוף האבוד").

ב-1970 קונגרס ארצות הברית הכריז על אזור של 240 קמ"ר של הרכס כשמורת טבע (King Range National Conservation Area), ובשנת 1971 הוכר מסלול הליכה ברכס כ"מסלול הליכה לאומי" (והוא הראשון שהוכר ככזה בארצות הברית).

בשנת 2000 נשיא ארצות הברית ביל קלינטון חתם על החוק הקובע כי אזור החוף והאיים בסמוך לו הם אזור טבע מוגן לאומי בשם "האזור הלאומי חוף קליפורניה" (California Coast National Monument).

בשנת 2006 קונגרס ארצות הברית הכריז על שטח נוסף של 172 קמ"ר שמורת טבע בשם " King Range Wilderness".

## תיירות
ניתן לנפוש בשמורת הטבע (נדרש אישור לשם כך), וכן בשטח השמורה מספר מסלולי רכיבה אופני הרים.

## קישורים חיצוניים

* שמורת הטבע רכס קינג - אתר רשמי
* שטח הבר רכס קינג - אתר רשמי
* תצלום לוויין של אזור רכס קינג
* רכס קינג באתר הסקר הגאולוגי של ארצות הברית
** פסגת קינג באתר הסקר הגאולוגי של ארצות הברית
* מידע למטיילים ברכס קינג
* מסלול ההליכה הלאומי רכס קינג
* סטטיסטיקות מזג אוויר עבור רכס קינג, ומידע על רמת הקושי של מסלולי ההליכה

## הערות שוליים

קינג
יחסי הונגריה – סן מרינו

**יחסי הונגריה–סן מרינו** הם היחסים הדיפלומטיים שבין **[[הונגריה]]** לבין **[[סן מרינו|הרפובליקה המרוממת של סן מרינו]]**.

## ייצוג

* הונגריה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את הונגריה נמצאת ברומא, בירת איטליה.
* סן מרינו מיוצגת בהונגריה על ידי שגרירות שהיא מחזיקה בסן מרינו, בירת סן מרינו עצמה.

## הסכמים דיפלומטיים
בין המדינות נחתמו ארבעה הסכמים דיפלומטיים:

* הסכם בדבר הקמת הקונסוליה כללית - 23 בנובמבר 1976
* הסכם בדבר ביטול דרישות הוויזה - 26 בפברואר 1990
* הסכם בדבר כינון היחסים הדיפלומטיים בין המדינות - 24 במאי 1991
* הסכם בדבר מניעת כפל מס - 15 בספטמבר 2009

## יחסים כלכליים

* בשנת 2016, שווי הסחורה שיוצאה מהונגריה לסן מרינו הגיעה לסך 49.2 אלף דולר אמריקאי והיא כללה מי גבינה, מוצרי טקסטיל, לתת ועוד. באותה שנה, שווי הסחורה שיוצאה מסן מרינו להונגריה הגיעה לסך 501 אלף דולר אמריקאי והיא כללה מכונות שטיפה, שסתומים ועוד.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סן מרינו – קוריאה הצפונית

**יחסי סן מרינו-קריאה הצפונית** הם היחסים הדיפלומטיים שבין **[[סן מרינו|הרפובליקה המרוממת של סן מרינו]]** לבין **[[קוריאה הצפונית|הרפובליקה הדמוקרטית העממית של קוריאה]]**.

## הסכמים דיפלומטיים
בין המדינות נחתם הסכם דיפלומטי אחד:

* הסכם בדבר כינון היחסים הדיפלומטיים בין המדינות - 3 במאי 2004

## ייצוג

* קוריאה הצפונית אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את קוריאה הצפונית נמצאת ברומא, בירת איטליה.
* סן מרינו אינה מיוצגת בקוריאה הצפונית, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איטליה–ארגנטינה

**יחסי איטליה–ארגנטינה** הם יחסי החוץ שבין ארגנטינה לאיטליה. הקשר בין המדינות נחשב לידידותי במיוחד והושפע מאוד מן ההגירה האיטלקית לארגנטינה. שתי המדינות הן חברות ב-G-20.

לאיטליה יש שגרירות בבואנוס איירס וקונסוליות במאר דל פלאטה, קורדובה, באיה בלנקה, לה פלאטה ורוסאריו. לארגנטינה יש שגרירות ברומא וקונסוליה במילאנו.

חברות התעופה אארולינאס ארחנטינס ואליטליה מפעילות קו תעופה ישיר בין המדינות.

## היסטוריה
כשארגנטינה הכריזה על עצמאותה מן האימפריה הספרדית, איטליה הייתה עוד מחולקת לנסיכויות שונות. במאי 1836 ממלכת סרדיניה הייתה הישות האיטלקית הראשונה שהחלה לקיים יחסים דיפלומטיים עם ארגנטינה. בשנת 1850 מלך סרדיניה (מי שעתיד לכהן כמלך הראשון של איטליה המאוחדת) ויטוריו אמנואלה השני מינה שגריר לארגנטינה. בשנת 1855 נחתמו הסכמים שחיממו את היחסים. בשנת 1924 הנציגות האיטלקית בבואנוס איירס הפכה לשגרירות. באותה השנה ביקר הנסיך האיטלקי אומברטו השני במדינה.

במהלך מלחמת העולם השנייה ארגנטינה הייתה נייטרלית, בעוד שאיטליה לחמה כחלק ממעצמות הציר. למרות הנייטרליות, שליט ארגנטינה חואן דומינגו פרון תמך בהתלהבות בשליט איטליה הפשיסטית, בניטו מוסוליני. ב-1944, בעקבות לחץ בינלאומי, הכריזה ארגנטינה רשמית מלחמה על מדינות הציר. בשלב זה, איטליה כבר נכנעה לבעלות הברית. מאוחר יותר, ארגנטינה תרמה חיטה לאיטליה שסועת המלחמה.

בתקופת "המלחמה המלוכלכת"- דיכוי שביצע השליט הצבאי בארגנטינה חורחה רפאל וידלה כנגד מתנגדי משטר, נעדרו כשמונה איטלקים. בשנת 2007 נשפטו חמישה קצינים על רצח שלושה מתוך שמונת הנעדרים.

בשנת 1982, בזמן מלחמת פוקלנד, איטליה תמכה באופן דיפלומטי בממלכה המאוחדת, אך הייתה נייטרלית מבחינה צבאית.

## הגירה
בשנים 1870–1960, למעלה משני מיליון אזרחים איטלקים היגרו לארגנטינה. רוב האיטלקים עזבו את איטליה בגלל עוני ומלחמות. כיום (2018) כ-25 מיליון ארגנטינאים הם ממוצא איטלקי. הגירה זו השפיעה רבות על השפה והתרבות הארגנטינאית. בארגנטינה יש את הקהילה האיטלקית הגדולה ביותר בעולם לאחר איטליה וברזיל. מהכיוון השני, יש למעלה מ-11,000 איטלקים ממוצא ארגנטינאי.

## כלכלה
בשנת 2015 הסחר בין ארגנטינה ואיטליה הסתכם ב-1.9 מיליארד דולר. היצוא העיקרי של ארגנטינה לאיטליה כולל: חיטה, פולי סויה, סרטנים קפואים, אגסים ובשר. הייצוא העיקרי של איטליה לארגנטינה כולל: טורבינות קיטור, מכונות ורפואה. חברות הרכב פיאט, למבורגיני ופרארי מאוד דומיננטיות בארגנטינה.

## ביקורים נשיאותיים
### ביקורי [[נשיא איטליה|נשיא]]\[[ראש ממשלת איטליה|ראש ממשלת]] איטליה בארגנטינה
* בטינו קרקסי (1983)
* סנדרו פרטיני (1985)
* אוסקר לואיג'י סקאלפרו (1995)
* קרלו אזליו צ'אמפי (2001)
* רומנו פרודי (2007)
* מתאו רנצי (2016)
* סרג'ו מטרלה (2017)

### ביקורי [[נשיא ארגנטינה]] באיטליה
* ארתורו פרונדיסי (1960)
* ארתורו איליה (1965)
* איסבל פרון (1974)
* ראול אלפונסין (1989)
* קרלוס מנם (1997)
* פרננדו דה לה רואה (2001)
* כריסטינה פרננדס דה קירשנר (2009, 2011, 2013, 2014, 2015)
* מאוריסיו מאקרי (2016)

## קישורים חיצוניים

קטגוריה:ערכים ללא קטגוריות פיזיות - יחסי חוץ
פסגת קינג (קליפורניה)

**פסגת קינג** (באנגלית: **King Peak**) או **פסגת קינגס** (**Kings Peak**) היא הר ברכס קינג במחוז המבולדט, במדינת קליפורניה שבארצות הברית.

הפסגה, שגובהה 1,247 מטרים מעל פני הים, מתנשאת לגובה של 892 מטרים מעל סביבתה.

הפסגה היא הגבוהה בהרי רכס קינג, והגבוהה בהרי החוף האבוד.

## היסטוריה
הפסגה קרויה על שם קפטן קינג מצבא ארצות הברית.

## קישורים חיצוניים
* פסגת קינג באתר הסקר הגאולוגי של ארצות הברית
** רכס קינג באתר הסקר הגאולוגי של ארצות הברית
* פסגת קינג באתר peakbagger
* פסגת קינג באתר summitpost
* פסגת קינג באתר "מסלולי הליכה במחוז האמבולדט"
* מסלול ההליכה אל פסגת קינג
* תצלומי מסלול ההליכה אל פסגת קינג
* תצלום לוויין של אזור פסגת קינג
* שמורת הטבע רכס קינג - אתר רשמי
* שטח הטבע הבראשיתי רכס קינג - אתר רשמי

## הערות שוליים

קינג
יחסי מולדובה – סן מרינו

**יחסי מולדובה–סן מרינו** הם היחסים הדיפלומטיים שבין **[[מולדובה|רפובליקת מולדובה]]** לבין **[[סן מרינו|הרפובליקה המרוממת של סן מרינו]]**.
## הסכמים דיפלומטיים
בין המדינות נחתמו שני הסכמים דיפלומטיים:

* הסכם בדבר ביטול דרישות הוויזה - 29 ביוני 2004
* הסכם בדבר כינון היחסים הדיפלומטיים בין המדינות - 28 בספטמבר 2004

## יחסים כלכליים

* בשנת 2016, שווי הסחורה שיוצאה מסן מרינו למולדובה הגיעה לסך 512 אלף דולר אמריקאי והיא כללה תרופות ומכונות שטיפה. באותה שנה, מולדובה לא ייצאה לסן מרינו אף סחורה.

## ייצוג

* סן מרינו אינה מיוצגת במולדובה, הן בדרג השגרירות והן בדרג הקונסולרי.
* מולדובה אינה מיוצגת בסן מרינו, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
פסגת קינג (יוקון)

**פסגת קינג** (באנגלית: **King Peak**) או **הר קינג** (**Mount King**) הוא הר הממוקם בטריטוריית יוקון שבקנדה.

הפסגה, שגובהה 5,173 מטרים מעל פני הים, והמתנשאת לגובה של 1,073 מטרים מעל סביבתה.

הפסגה היא ההר הרביעי בגובהו בקנדה, והפסגה התשיעית בגובהה בצפון אמריקה.

פסגת קינג ממוקמת בסמוך להר לוגן (ההר הגבוה בקנדה), ממערב לו.

## היסטוריה
### הטיפוס על ההר

הראשונים שניסו לטיפס על ההר היו סטודנטים מאוניברסיטת אלסקה: קית' הארט (Keith Hart), ראסל אלסטון פייג' (Russell Alston Paige), אלטון תאייר (Elton Thayer), וביל אטווד (Bill Atwood). הקבוצה טיפסה על קרחון אוגילווי, שם הוצנחה להם אספקה לצורך העלייה לפסגה. הקבוצה חיכתה בראש הקרחון יומיים על מנת שהסערה תשכח ולאחר מכן קית' הארט ואלטון תאייר עלו לפסגת ההר, והגיעו לפסגה ב-6 ביוני 1952.

הניסיונות הבאים להגיע לפסגת ההר בוצעו על ידי קבוצה אמריקאית שהעפילה לפסגת ההר פעמיים בשנת 1952 לאחר שני ניסיונות כושלים ב-20 וב-21 ביוני, הצליחו פיט שונינג (Pete Schoening) וגיסון ריינולדס (Gibson Reynolds) לטפס על המצוק שעצר אותם, והם הגיעו לפסגה ב-23 ביולי (ההעפלה השנייה לפסגה). למחרת חזר שונינג לפסגה יחד עם דיק מקגוון (Dick McGowan) וביל ניידורף (Bill Niendorff) (ההעפלה השלישית לפסגה).

## לקריאה נוספת

• Jim Kjeldsen, **[https://books.google.co.il/books?id=r75aa2hmC3cC&pg=PA66&lpg=PA66&dq=King+Peak+(Yukon)&source=bl&ots=m1xSIE7_8K&sig=pL-KYxJKy1-OjBeyZ91k4F_K5W0&hl=en&sa=X&ved=0ahUKEwjNndv0lZXbAhWGJlAKHfs0Cw44FBDoAQgkMAA#v=onepage&q=King%20Peak%20(Yukon)&f=false The Mountaineers: A History]**, PP 66
• Peter K. Schoening, **King Peak Yukon Expedition 1952**, Alaska 2002

## קישורים חיצוניים

* פסגת קינג באתר אנציקלופדיית ההרים הקנדית
* פסגת קינג באתר peakbagger
* פסגת קינג באתר peakware
* תצלום לוויין של פסגת קינג
* תצלום של פסגת קינג
* מזג אוויר עדכני עבור פסגת קינג
** סטטיסטיקות מזג אוויר עבור פסגת קינג
** תחזית מזג אוויר עדכנית של פסגת קינג - לפי גבהים

## הערות שוליים

קינג
יחסי לוקסמבורג – סן מרינו

**יחסי לוקסמבורג–סן מרינו** הם היחסים הדיפלומטיים הרשמיים שבין **[[לוקסמבורג|הדוכסות הגדולה של לוקסמבורג]]** לבין **[[סן מרינו|הרפובליקה המרוממת של סן מרינו]]**.

## ייצוג
* סן מרינו אינה מיוצגת בלוקסמבורג בשום דרג, הן בדרג השגרירות והן בדרג הקונסולרי. לסן מרינו אין שגרירות מייצגת בלוקסמבורג אלא שגריר לא-תושב שהתמנה בשנת 2007.
* לוקסמבורג אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת שלה היא זו שנמצאת ברומא, בירת איטליה.

## אמנות והסכמים
בין לוקסמבורג לסן מרינו נחתמו 7 הסכמים ואמנות:
* הסכם בנוגע לכינון יחסים קונסולריים בין הדוכסות הגדולה של לוקסמבורג לבין הרפובליקה המרוממת של סן מרינו. - 7 בינואר 1958.
* הסכם בנוגע לביטול מס שליחת המכתבים שהיה נהוג אז בשתי המדינות. - 22 בדצמבר 1965.
* הסכם בנוגע להכרה בתעודות הזהות של מדינות הבנלוקס בסן מרינו. - 12 ביוני 1969.
* הסכם לכינון יחסים דיפלומטיים רשמיים ומלאים בין הדוכסות הגדולה של לוקסמבורג לבין הרפובליקה המרוממת של סן מרינו. - 26 בספטמבר 2000.
* הסכם בנוגע לחילופי מידע בנושא המיסים בין הדוכסות הגדולה של לוקסמבורג לבין הרפובליקה המרוממת של סן מרינו שכלל בתוכו אמנה למניעת כפל מס. - 27 במרץ 2006.
* הסכם מחודש שכלל בתוכו את ההסכם משנת 2006. 18 בספטמבר 2009.
* הסכם בנוגע לכיבוד המיסים של שתי המדינות. 18 בספטמבר 2009.

## הערות שוליים

קטגוריה:ערכים ללא קטגוריות פיזיות - יחסי חוץ